Filmen er regissert av Jon Favreau, og handler om Tony Stark (Robert Downey jr.), en industri-milliardær som blir tatt til fange av terrorister i Afghanistan. Beordret til å bygge et missil for dem, bruker Stark i stedet sine evner til å bygge en drakt av stål og klarer å rømme. Tilbake i Amerika videreutvikler Stark jerndrakten sin og blir den teknologisk avanserte superhelten Iron Man.